21318 


Mindenki szereti 
a lombházakat... 


Mi teszi a lombházakat olyan megnyerővé mindenki 
számára? Ha gyermekként nem is volt lombházad, 
biztosan akartál egyet. A családi házon kívüli kuckóként 
szolgáló lombházakkal átélheted azt a természetes 
gyermekkori vágyat, hogy egy kis titkos helyet alkoss 
magadnak; egy egyszerű sátortól vagy takaró-bunkertől 
kezdve, melyet magad készítesz el, egészen egy 
alaposan kidolgozott, kinti játszóházig, melyet a 
szüleid segítenek megépíteni. 


A lombházak a szórakozást, kreativitást és fantáziát 
szimbolizálják egyetlen titkos helyen, ami csakis 
neked épült (és esetleg még néhány barátodnak)! 


Ezért nagy örömmel mutatjuk be a LEGO® Ideas Lombház 
készletet. Szóval, ha gyermekként nem volt sajátod, most 
megépítheted álmaid lombházát, amit sosem fogsz kinőni. 


Növények a növényekből 


A LEGO Csoport 2018-ban olyan botanikai elemeket kezdett gyártani, 
többek között fákat, leveleket és bokrokat, melyek növényi alapú polietilén 
műanyagból készülnek, amit pedig fenntartható forrásból származó 
cukornádból állítanak elő. 


Ezek az elemek a LEGO Csoport komoly elkötelezettségének első mér- 
földkövét jelképezik, miszerint 2030-ra már fenntartható anyagokból készült 
termékeket fognak készíteni. 


A LEGO® Ideas Lombház lombkoronájához több mint 180 botanikai elem 
tartozik, így eddig ez a készlet a fenntartható forrásokból készült LEGO 
elemek legnagyobb gyűjteménye. 


A LEGO Ideas Lombház a LEGO játékrendszerre jellemző végtelen kreati- 
vitást ünnepli, emellett mind a természet szépségeit, mind pedig a LEGO 
Csoport fenntartható anyagokkal való munkáját is bemutatja. 

Ismerd meg a készítőt... 


Kevin Feeser, Rajongó tervező 


Az eredeti Lombház terv mögött a Franciaországból származó Kevin Feeser fodrász és hatalmas 
LEGO® rajongó áll. Kevin nem csupán a szakmájában kreatív, de a tervezésért, az építészetért 
és a természetért is lelkesedik, melyek ebben a klassz lombházban összefonódnak. Tudj meg 
többet egyenesen tőle... 
„Odavagyok a természetért, az élővilágért és a faépítményekért... így a modell ötlete egy szokat- 
lan, barátokkal töltött hétvégén ötlött eszembe, melyet Robinson Crusoe stílusú lombházakban 
töltöttünk. 
A fatörzset volt a legnehezebb elkészíteni a modellen, mivel a lehető legkevesebb elem felhasz- 
nálásával elég strapabírónak kellett lennie ahhoz, hogy megtartsa a fakunyhókat! Emellett a kuny- 
hók is kihívást jelentettek... rengeteg részletből állnak, valamint az egyes kunyhók között hidakat 
és lépcsőket kellett felállítani, mindezt egyetlen gömbölyű formában kialakítva. 


Körülbelül két hónapba (nagyjából 300 órába) telt befejezni a modellt. Hatszor alakítottam át a 
teljes projektet (fatörzs, kunyhók, tetők, levelek stb.), mire elkészült a végső alkotás terve. 
Amikor láttam, hogy kevesebb mint 4 hónap alatt elértem a bűvös 10 000 támogatót, mérhetetlen 
büszkeség és boldogság töltött el! Mindig is hittem az alkotásomban, azt azonban nem gondol- 
tam, hogy ilyen hamar eléri a 10 000 támogatót.“ 


Tanácsok a sikeres LEGO Ideas termékötlet alkotásához: 
„Légy kreatív - nézd meg, mások miket csináltak... majd csinálj valami teljesen mást! 
Meríts ötleteket - állíts össze egy portfóliót valódi dolgokról (fényképek, rajzok stb.)! 
Légy felkészült - szerezd be a megfelelő elemeket, látogass el a LEGO Pick-a-Brick weboldalra, stb. 


Végül pedig olvasd el figyelmesen a LEGO Ideas szabályzatot! Ezt saját tapasztalataim alapján 
mondhatom, mivel én félreértettem a szabályokat, ezért az egész tervet át kellett alakítanom, 
hogy kevesebb mint 3000 LEGO elemet használjak fel hozzá!“ 


Ismerd meg a LEGO® Tervezőt! 


César Carvalhosa Soares 


„Gyermekként odavoltam a lombházakért, és még mindig arról álmodozom, hogy egy nap lesz 
majd egy a hátsókertben. Valójában, amikor a LEGO Csoport tervezői pozíciójára jelentkeztem, a 
portfóliómban is volt néhány lombház építmény. Szóval mióta Kevin eredeti lombház beadványa 
elérte a kellő 10 000 támogatót, azért szurkoltam, hogy kiválasszák és hivatalos készletté alakít- 
sák. Igazán különleges élmény volt ezen a projekten dolgozni. 


Ez teljesen más volt, mint a koráb- 
bi munkám, ami főleg a LEGO® 
Star Wars témában volt, hiszen 
ez az építmény tele van szerves 
elemekkel, és még az alkotói sza- 
badságának is teret adott. 


Az volt a dolgom, hogy az eredeti 
beadványt átdolgozzam és úgy 
módosítsam, hogy megfeleljen a 
LEGO márka minőségi követel- 
ményeinek. A modell stabilitását, 
az esztétikai összbenyomását, a 
gördülékeny építést és a játékle- 
hetőségeket is figyelembe kellett 
vennem. 


Számomra a legnagyobb kihívást 
a levehető tetők jelentették, me- 
lyek segítségével hozzá lehet férni 
a kunyhókhoz. Megoldásként a fa 
utolsó harmadának egészét egyet- 
len levehető résszé alakítottam. 


Kevin eljött Billundba, így lehető- 
ségünk nyílt arra, hogy szorosan 
együttműködjünk és megbeszéljük a lombház terv részleteit. Ez pedig nagyban hozzájárult ahhoz, 
hogy az ő elvárásainak és a LEGO márka követelményeinek is megfelelő készletet alkothassunk. 


A kedvenc részeim a lombházban a kis patakkal ellátott tájkép, a különböző részletekkel kidol- 
gozott kunyhók és az, hogy nincs „hátoldala“ a modellnek. Majdnem ugyanannyi részlet és csavar 
látható minden szögből. De amire igazán büszke vagyok, hogy felcserélheted a levelek színeit, 
így egyetlen készlet elemeiből különböző évszakokhoz tudod igazítani őket. Én javasoltam ezt a 
lehetőséget, szóval nagyon boldog vagyok, hogy meg tudtuk valósítani.“ 


Tetszik a LEGO® Ideas szett? 


A LEGO Csoport szeretné megismerni a véleményed az új termékről, amelyet az imént vásároltál meg. 
Visszajelzéseddel segíted ennek a termékek a jövőbeni fejlesztését. 


Látogass el ide: 
LEGO.com/productfeedback 


Azzal, hogy kitöltesz egy rövid felmérést, automatikusan részt veszel egysorsolásban, 
ahol akár egy LEGO® díjat is nyerhetsz. 


Felhasználási feltételek érvényesek. 

